
MUNICIPIUL SUCEAVA

B-dul 1 Mai nr. 5A, cod: 720224
www.primariasv.ro, primsv@primariasv.ro
Tel: 0230-212696, Fax: 0230-520593        
CONSILIUL LOCAL AL MUNICIPIULUI SUCEAVA 

  
HOTĂRÂRE
pentru modificarea H.C.L. nr. 14/17.02.2014 privind acordarea de facilităţi pentru 

transportul public local şi aprobarea contractului-cadru de acordare a subvenţiei 

pentru transportul public local de călători
Consiliul Local al municipiului Suceava;

Având în vedere Expunerea de motive a Primarului municipiului Suceava dl. Ion Lungu şi Viceprimarului municipiului Suceava dl. Gavril Vîrvara înregistrată sub nr. 30.917/17.11.2014, Raportul Serviciului autorizare activităţi comerciale înregistrat sub nr. 30.918/17.11.2014 şi Raportul Comisiei economico-financiară, juridică, disciplinară;



În conformitate cu prevederile Ordonanţei nr. 97/1999 - republicată, privind garantarea furnizării de servicii publice subvenţionate de transport rutier intern şi de transport pe căile navigabile interioare;



În temeiul prevederilor Legii serviciilor de transport public local, nr. 92/2007, cu modificările şi completările ulterioare, şi a Normelor de aplicare a Legii 92/2007, aprobate prin Ordinul nr. 353/2007 emis de ministrul internelor şi reformei administrative; 



Având în vedere prevederile HCL nr. 14/17.02.2014 privind acordarea de facilităţi pentru transportul public local şi aprobarea contractului-cadru de acordare a subvenţiei pentru transportul public local de călători;



În temeiul art. 36 alin. (1), alin. (2) lit. d) şi alin. (6) lit. a) punctul 14, art. 45 alin. (2)  lit. a), art. 47 şi art. 49 din Legea nr. 215/2001 a administaţiei publice locale, republicată, cu modificările şi completările ulterioare;

HOTĂRĂŞTE:

Art. I. Articolul 4 aliniatul (1) punctul 3. lit. c) din Contractul de acordare a subvenţiei pentru transportul public local de călători în municipiul Suceava, ce constituie anexa nr. 1 la H.C.L. nr. 14/17.02.2014 privind acordarea de facilităţi pentru transportul public local şi aprobarea contractului-cadru de acordare a subvenţiei pentru transportul public local de călători, se modifică începând cu luna noiembrie, şi va avea următorul cuprins:

„c) un număr de până la 2.700 de persoane care se încadrează în categoriile prevăzute de Legea nr. 448/2006 privind protecţia şi promovarea drepturilor persoanelor cu handicap – republicată, pe baza evidenţelor transmise de către Direcţia Judeţeană de Asistenţă Socială şi Protecţia Copilului.”
Art. II. Se împuterniceşte Primarul municipiului Suceava să semneze actul adiţional de modificare a contractului de acordare a subvenţiei pentru transportul public local de călători în municipiul Suceava, transportatorului S.C. TRANSPORT PUBLIC LOCAL S.A. Suceava, înregistrat cu nr. 4716/18.02.2014, în conformitate cu prevederile prezentei hotărâri.
Art. III. Celelalte prevederi ale H.C.L. nr. 14/17.02.2014 rămân neschimbate.
PREŞEDINTE DE ŞEDINŢĂ                                                                          Contrasemnează
   LUCIAN HARŞOVSCHI                                                                           Secretar municipiu
                                                                                                                          Jr. IOAN CIUTAC
Nr. 290 din 27 noiembrie 2014

